પ્રથમ વિશ્વયુદ્ધમાં શહીદ થયેલા ભારતના હજારો જવાનોના બલિદાનને યાદ રાખવા માટે ફ્રાન્સના વિલર્સ ગુસ્લૈનમાં રાષ્ટ્રીય સ્મારક બનાવવામાં આવ્યું છે. આ સ્મારકનું આગામી મહિને ઉદ્ધાટન કરાશે. આ અવસર પર ભારત સરકારના ટોચના પ્રતિનિધિઓ હાજર રહેશે. જુલાઇ 1914થી નવેમ્બર 1918 વચ્ચે લડવામાં આવેલા પ્રથમ વિશ્વયુદ્ધ દરમિયાન બ્રિટિશ સામ્રાજ્ય તરફથી ભારતીય સેનાના 10 લાખથી વધારે જવાનો બેલ્જિયમ, ફ્રાંસ, પૂર્વ આફ્રિકા અને ઇરાક મોકલવામાં આવ્યા હતા. તેમાં 74 હજારથી પણ વધુ ભારતીય સૈનિકો શહીદ થયા હતા. પ્રથમ વિશ્વયુદ્ધમાં ભારતીય સૈનિકોનું યોગદાન પ્રથમ વખત સરકારી રીતે યાદ કરવામાં આવી રહ્યું છે.